b'\n_START_ARTICLE_\nDavorin Bole\n_START_SECTION_\n\xc5\xbdivljenje in delo\n_START_PARAGRAPH_\nNa Dunaju je \xc5\xa1tudiral klasi\xc4\x8dno filologijo in prijateljeval z F. Erjavcem, S. Jenkom in I. Tu\xc5\xa1kom. \xc5\xa0tudij je opustil in pri\xc4\x8del v Ljubljani trgovati z \xc5\xbeitom. Proti koncu 60-tih let 19. stoletja se je ponovno pojavil na Dunaju in prijatljeval s J. Stritarjem, s katerim pa se je kasneje sprl zaradi slovenske dramatike. Za ljubljansko Dramati\xc4\x8dno dru\xc5\xa1tvo je iz nem\xc5\xa1\xc4\x8dine prevedel pet veseloiger, od katerih sta dve enodejanki (Mutec, 1870 in Uskok, 1870) iz\xc5\xa1li v tisku. Konec leta 1870 je odpotoval v Rusijo, kjer je slu\xc5\xbeboval kot srednje\xc5\xa1olski profesor in sode\xc4\x8d po \xc4\x8dlankih objavljenih v Novicah vnet prista\xc5\xa1 carizma in sovra\xc5\xbenik naprednih sil. \xc4\x8clanke v Novice je po\xc5\xa1iljal iz Kaluge. Kraj in to\xc4\x8den datum njegove smrti nista znana.'